CBG เปิดบ่ายวิ่ง 4% รับกำไร Q3 แกร่ง-แนวโน้มทั้งปีโตต่อ!
CBG เปิดบ่ายวิ่ง 4% รับกำไร Q3 แกร่ง-แนวโน้มทั้งปีโตต่อ!
CBG เปิดบ่ายวิ่ง 4% รับกำไร Q3 แกร่ง-แนวโน้มทั้งปีโตต่อ!
12 พ.ย. 2563

ผู้สื่อข่าวรายงานว่า ราคาหุ้น บริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 14.33 น. อยู่ที่ระดับ 117.50 บาท ปรับตัวขึ้น 3.50 บาท หรือ 3.07% ด้วยมูลค่าการซื้อขาย 596.91 ล้านบาท
โดยราคาหุ้นปรับตัวขึ้นอย่างมีนัยสำคัญในวันนี้ด้วยมูลค่าการซื้อขายหนาแน่นถึง 563.37 ล้านบาท ซึ่งคาดว่าเกิดจากแรงซื้อหลังบริษัทประกาศผลการดำเนินงานประจำไตรมาส 3/2563 มีกำไรสุทธิ 969.61 ล้านบาท เพิ่มขึ้น 32.46% โดยผลการดำเนินงานไตรมาสดังกล่าวเพิ่มขึ้นเนื่องจาก บริษัทมีรายได้จากการขายรวม 4405 ล้านบาท เพิ่มขึ้น 543 ล้านบาท หรือ 14.1% จากการเติบโตของรายได้ในทุกกลุ่มผลิตภัณฑ์
ทั้งนี้ผลการดำเนินงานที่เพิ่มขึ้นมีปัจจัยสนับสนุนหลักจากการเติบโตของยอดส่งออกเครื่องดื่มบำรุงกำลังไปยังตลาดต่างประเทศและการเติบโตของรายได้รับจ้างจัดจำหน่ายสินค้าให้บุคคลภายนอกในประเทศ
ด้าน บล.เคทีบี (ประเทศไทย) แนะนำ “BUY” CBG ราคาเป้าหมาย 170 บาท/หุ้น อิง 2564 PER ที่ 38.0x เทียบเท่า 5-yr average PER CBG รายงานกำไรสุทธิไตรมาส 3/2563 ที่ 970 ล้านบาท (+32% จากช่วงเดียวกันเมื่อปีก่อน, +17% จากไตรมาสก่อน) สูงสุดเป็นประวัติการณ์ จาก GPM ที่ดีกว่าคาด และSG&amp;A ที่ต่ำกว่าคาด กำไรที่ขยายตัวโดดเด่น +32% จากช่วงเดียวกันเมื่อปีก่อน หนุนโดย
1) รายได้รวม 4.4 พันล้านบาท (+14% จากช่วงเดียวกันเมื่อปีก่อน) จากรายได้จากต่างประเทศยังขยายตัวต่อเนื่องที่ +15% จากช่วงเดียวกันเมื่อปีก่อน และรายได้ distribution for 3rd party ทำสถิติสูงสุดใหม่ติดต่อกันเป็นไตรมาสที่ 9 ช่วยชดเชยรายได้ domestic branded own ที่ปรับตัวลดลง -1.4% จากช่วงเดียวกันเมื่อปีก่อน
2)  gross profit margin ปรับตัวขึ้นเล็กน้อยที่ 41.6% จาก utilization rate ของโรงงานปรับตัวดีขึ้น กำไรที่ขยายตัว +17% จากไตรมาสก่อน หนุนโดย gross profit margin ที่ขยายตัว และในไตรมาส 2/2563 มี non-recurring expense ที่ 50 ล้านบาทจากการบริจาคช่วย COVID-19
ทั้งนี้ ผลประกอบการ 9 เดือนแรกของปี มีสัดส่วนที่ 73% ของประมาณการปี 2563 โมเมนตัมกำไรไตรมาส 4/2563 คาดเติบโต จากช่วงเดียวกันเมื่อปีก่อน, จากไตรมาสก่อน จาก high season  เบื้องต้น คงประมาณการกำไรสุทธิปี 2563 ที่ 3,545 ล้านบาท (+41% จากช่วงเดียวกันเมื่อปีก่อน) และปี 2564 ที่ 4,459 ล้านบาท (+26% จากช่วงเดียวกันเมื่อปีก่อน) แต่มีแนวโน้มที่จะปรับประมาณการกำไรปี 2563-2564 ขึ้นหลัง Analyst Meeting
ด้าน ราคาหุ้น outperform SET +2%  ใน 1 และ 3 เดือนที่ผ่านมา จากแนวโน้มผลประกอบการที่โตดีต่อเนื่อง ปัจจุบัน CBG เทรดอยู่ที่ 2021E PER 28.0x (ใกล้เคียง -0.75 SD below 5-yr avg PER) เชื่อมั่นว่าราคาปัจจุบันยังไม่สะท้อนโมเมนตัมของกำไรอยู่ในทิศทางขาขึ้น โดยมี 201921E EPS CAGR ที่ 33%  อีกทั้ง CBG ยังมี upside จาก Woody C+Lock ทั้งในไทยและต่างประเทศและรายได้จากต่างประเทศที่ขยายตัวมากกว่าคาด
 